Ulle Bjørn Bengtsson

Ulle Bjørn Bengtsson, også kendt som ULYD (født 24. januar 1971 i København) er sanger, skuespiller, komponist, producer og forfatter.

Kunstnerisk virke

Musik 
Bengtsson har virket og optrådt som rock- og visesanger, både som solist og i en lang række bands.

BengtssonSydow 
Bengtsson har som sanger, komponist og producer i kunstnerduoen BengtssonSydow siden 1996 arbejdet sammen med komponist og lydkunstner Hans Sydow.

I 1996 udstillede Bengtsson og Sydow som Dansk Hörfilm (der udover dem selv også inkluderede Ketil Teisen og Morten Dürr) i digt-bogforretningen Afsnit P, installationen DigtJukeBox. DigtJukeBox indeholdt forskellige samtidige og historiske digteres digte i forskelligartede auditive og musikalske fortolkninger.

BengtssonSydows musik-album ”Glimtvis” fra 1998 blev en anmelderost debut, hvor Tom Kristensens digte blev fortolkede i en blanding af recitation (af Tom K. selv), sang, jazz, elektroniske beat og visetradition.

På BengtssonSydows andet album ”Rime-Djævelen” fra 2004, blev digte af H.C. Andersen fortolkede. Her blev jazzmusikken erstattet af strygere og klarinet, sammen med elektronisk musik og sampling.

I 2014 udkom BengtssonSydow 3. album "Holberg - til tiden" i en cd-bog udgivet af Teatermuseet i Hofteatret, i forbindelse med udstillingen af samme navn.

ROD 
I årene 2006-10 sang Bengtsson i hårdrockbandet ROD, hvori han skrev sange på dansk som udkom på ”Det brænder i kroppen” i 2008 og ”Mod alt hvad vi forventer” i 2009.

ULYD 
Solodebutten kom med albummet Puls i 2016 under alteregoet ULYD. Puls indeholder en række sange på dansk i krydsfeltet mellem elektropop og garagerock. Teksterne kredser om indre bevidsthedsoplevelser og relationen med medmennesker og verden. På Soundcloud formuleret således: ULYD er den gentagne forplantning af bioenergitiske trykbølger gennem menneskelig kontakt.

Skuespil 
I starten af 1990'erne kom Ulle Bjørn Bengtsson i forbindelse med forskellige teatergrupper og blev 1997-2001 uddannet skuespiller på Skuespillerskolen ved Odense Teater . Her fik mødet med Sonja Kehler, som underviste dér, den spirende interesse for Bertolt Brecht og de fysiske improvisationer fra rockkoncerterne til at gå op i en højere enhed.

Siden 2001 har Ulle Bjørn Bengtsson arbejdet som teaterskuespiller både i Danmark og Tyskland. I 2003 optrådte han sammen med Sonja Kehler i Shakespeare parafrasen ”Im Sturm” i Düsseldorf, Tyskland. Han har derudover medvirket som skuespiller/sanger i adskillige performance- og danseforestillinger (bl.a. Mythos Rhein (2004) med Cantabile 2), teaterrockkoncerter (bl.a. Gasolin (2002) på Det Danske Teater), teater forestillingen og forskellige tv-serier og film (bl.a. AFR (2007) af Morten Hardtz Kaplers).

Forfatter 
Bengtsson udgav i 2002 digtsamlingen ”Udbrud” under pseudonymet Menschenfeind på forlaget Lille Masse. Og i 2007 udkom øvelsesbogen ”Stemmen i kroppen” med Bengtsson som forfatter. Bogen beskriver den nu afdøde tyske skuespillerinde og brechtfortolker Sonja Kehlers vokale øvelsessystem.

Diskografi

Solo 
ULYD
 Puls (2016) Lille Masse (EAN: 5710261059741)

Bands 
BengtssonSydow

 Glimtvis (1998) Lille Masse/Resonance (EAN: 9788791090004) (tidligere udgivet af Resonance/Expressivonium)
 Rime-Djävelen (2004) Lille Masse/Resonance (EAN: 9788791090080) (tidligere udgivet af Resonance/Expressivonium)
 Holberg – til tiden (2014) Teatermuseet i Hofteteatret (EAN: 9788792134080)
 Vilde brødre (2017) Lille Masse/Resonance (ISRC: DK-6J2-17-00101(-16))
 Sydow sange (2018) Lille Masse/Resonance (ISRC: DK-6J2-18-00101(-22))
ROD
 Det brænder i kroppen (2008) Blahblahblah Records (BBRCD 00701)
 Mod alt hvad vi forventer (2009) Blahblahblah Records (BBBRCD 00901)
KATAGYS
 Sange om tæsk (2007) Lille Masse (EAN: 5710261004260) (tidligere udgivet af Expressivonium)

Filmografi 
 Sommer (2008)
 AFR (2007)
 Krøniken (Tv-Serie) (2005)
 Forsvar (Tv-Serie) (2003)
 Klatretøsen (2002)

Bibliografi 
 Udbrud (Digte) Menschenfeind (2002) Lille Masse
 Stemmen i Kroppen  (– en øvelsesbog i Sonja Kehlers stemmemetode) Ulle Bjørn Bengtsson (2007) Kastaniehøj Forlag

Kilder 
 

 https://www.saxo.com/dk/stemmen-i-kroppen_ulle-bjoern-bengtsson_ukendt_9788792425058

ULYD 
 Ameldelse af PULS-album http://www.gfrock.dk/ulyd-puls/
 https://www.facebook.com/ulyde
 http://www.ulyd.dk/

BengtssonSydow 
 https://soundcloud.com/bengtssonsydow
 http://www.teatermuseet.dk/content/holberg-til-tiden

Sangere fra Danmark
Komponister fra Danmark
Skuespillere fra Danmark
Dansksprogede forfattere fra Danmark